56. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 39 της 4/14 Φεβρ. 1992 (ΦΕΚ Α΄ 19) Ρύθμιση θεμάτων μειονοτικής εκπαίδευσης Θράκης. Διδακτικό προσωπικό Άρθρ.1.-1.α)Με απόφαση του Υπουργού Εθνικής Παιδείας και Θρησκευμάτων δύναται να διορίζονται δάσκαλοι εγγεγραμμένοι στην επετηρίδα σε δυσπρόσιτα και ορεινά μειονοτικά σχολεία, ύστερα από σχετική προκήρυξη της υπηρεσίας. β)Ο διορισμός των ενδιαφερομένων γίνεται σύμφωνα με τη σειρά εγγραφή τους στην επετηρίδα και με υποχρέωση παραμονής τους στα σχολεία αυτά επί μία πενταετία τουλάχιστον οπότε και αποκτούν δικαίωμα μετάθεσης ή απόσπασης εκτός μειονοτικών σχολείων, κατά τα ισχύοντα στην Α/θμια εκπαίδευση. 2.Οι θέσεις που συστήθηκαν με τις διατάξεις του άρθρ. 1 του Π.Δ. 1024/1979 «περί συστάσεως θέσεων, κλάδων και βαθμών δια τους μουσουλμάνους δημοσίους εκπαιδευτικούς λειτουργούς των μειονοτικών σχολείων δυτικής Θράκης, αποφοίτους της Ειδικής Παιδαγωγικής Ακαδημίας (ΕΠΑΘ) κ.λπ.» ΦΕΚ 288/Α/28.12.1979 αυξάνονται σε 250. Άρθρ.2.-Η ισχύς του παρόντος αρχίζει από την ημερομηνία δημοσίευσής τους στην Εφημερίδα της Κυβερνήσεως. Σελ. 284,30(β) Τεύχος 1152-Σελ. 86 32.Γ.ι.56 Μειονοτικά Σχολεία 